stanford-oval/wikipedia huggingface dataset:
มังกรหยก (ละครโทรทัศน์ พ.ศ. 2537)
แหล่งข้อมูลอื่น

(จีน) มังกรหยก ที่ Baidu Baike
(จีน)บทวิจารณ์ อึ้งยุคแต่ละยุค โดย Hket
| ด ค กจักรวาลของกิมย้ง |
| --- | --- |
นิยายขนาดยาว:  แปดเทพอสูรมังกรฟ้า  มังกรหยก  มังกรหยก ภาค 2  ดาบมังกรหยก  กระบี่ใจพิสุทธิ์  กระบี่เย้ยยุทธจักร   มังกรทลายฟ้า  เพ็กฮวยเกี่ยม  อุ้ยเสี่ยวป้อ  จอมใจจอมยุทธ  จิ้งจอกภูเขาหิมะ 
เรื่องสั้น:  กระบี่นางพญา  เทพธิดาม้าขาว  ดาบนกเป็ดน้ำ  จิ้งจอกอหังการ 
สุดยอดฝีมือที่ปรากฏ:  อาแช  หลวงจีนหอไตร  ลิ้มเซียวเอ็ง  เฮ้งเต็งเอี้ยง  อาวเอี๊ยงฮง  จิวแป๊ะทง  เตียซำฮง  ฟงชิงหยาง  อู๋หยาจื่อ  ตังฮึงปุ๊กป้าย  เซียซิหยี  เจี๊ยะพั่วเทียน  จอมยุทธหญิงชุดเหลือง  โอ้วเจ่กตอ 
ยอดฝีมือไม่ปรากฏ:  ต๊กโกวคิ้วป้าย  อึ้งเซียะ  โจ้วซือเอี้ย  เซียวเหยาจื่อ  ขันทีวังหลวง  ลิ้มเอี่ยงโต่ว 
ค่ายสำนัก:  บู๊ตึ๊ง  ง้อไบ๊  ช้วนจินก่า  เส้าหลิน  พรรคกระยาจก  สำนักคุนลุ้น  สำนักคงท้ง  สำนักหัวซาน  นิกายเม้งก่า  ห้าขุนเขากระบี่  สุสานโบราณ  วังคฤธรศักดิ์สิทธิ์  สราญรมณ์  พรรคตะวันจันทรา  พรรคฟ้าดิน  สำนักดาวดึงส์  สำนักกระบี่เหล็ก  สำนักฝ่ามือเหล็ก  สำนักเบญจพิษ(พรรคห้าพิษ)  หุบเขาไร้รัก  ตระกูลต้วน  ตระกูลมู่  ตระกูลเหวิน 
สุดยอดวิชา:  เคล็ดวิชาเพลงไม้ตีสุนัข  ดรรชนีกระบี่หกชีพจร  กระบี่แคว้นเวียด  คัมภีร์เปลี่ยนเส้นเอ็น  เก้าเอี้ยง  สิบเจ็ดฝ่ามือวิญญาณสลาย  เก้าอิม  เก้ากระบี่เดียวดาย  เพลงกระบี่ปราบมาร  คัมภีร์ทานตะวัน  ซิ้นเจี่ยวเก็ง  คัมภีร์งูทอง  เพลงดาบตระกูลโอ้ว  สิบแปดฝ่ามือพิชิตมังกร  เคลื่อนย้ายจักรวาล  มหาเวทดูดดาว  พลังคางคก  ฝ่ามือเหล็กลอยน้ำ  ดรรชนีเอกสุริยัน  ดรรชนีศักด์สิทธ์  เจ็ดหมัดพิการ  ยันต์เป็นตาย
พระเจ้าอโนรธามังช่อ

พระเจ้าอโนรธามังช่อ หรือ พระเจ้าอโนรธา (อังกฤษ: Anawrahta Minsaw, Anawrahta, พม่า: အနိရုဒ္ဓ; 1044 – 1077) พระองค์เป็นผู้ก่อตั้ง อาณาจักรพุกาม ถือเป็นบิดาของชาติพม่า พระเจ้าอโนรธาได้เปลี่ยนอาณาเขตเล็ก ๆ ในเขตแห้งแล้งของพม่าตอนบน ให้เป็นอาณาจักรพม่าแห่งแรกอันเป็นรากฐานของพม่ายุคใหม่ ได้เริ่มมีการบันทึกประวัติศาสตร์พม่าหลังการครองบัลลังก์พุกามของพระองค์ในปี ค.ศ. 1044
พระเจ้าอโนรธารวมพื้นที่ลุ่ม แม่น้ำอิรวดี ทั้งหมดเป็นหนึ่งเดียวเป็นครั้งแรกในประวัติศาสตร์ รวมถึงพื้นที่บริเวณรอบนอกเช่น รัฐฉาน และ รัฐยะไข่ ให้มาอยู่ภายใต้การปกครองของพุกาม พระองค์หยุดยั้งการรุกล้ำของ จักรวรรดิเขมร สู่ ชายฝั่งตะนาวศรี ได้สำเร็จและเข้าสู่พื้นที่ลุ่ม แม่น้ำเจ้าพระยา ตอนบน ทำให้พุกามเป็นหนึ่งในสองอาณาจักรหลักบนแผ่นดินใหญ่เอเชียตะวันออกเฉียงใต้
พระราชประวัติช่วงต้น

พระเจ้าอโนรธาเป็นราชโอรสแห่งกษัตริย์พุกาม คือ กู้นซอจ้องพยู หลังจากที่พระองค์มีชัยต่อโซะกะเต้ พระเชษฐาต่างมารดาผู้แย่งบัลลังก์จากพระราชบิดาได้แล้ว พระองค์จึงมอบบัลลังก์นั้นคืนพระบิดาซึ่งผนวชอยู่ เมื่อพระบิดามิทรงรับพระเจ้าอโนรธาจึงเสวยราชบัลลังก์แทน
ในหลักฐานประวัติศาสตร์ทางวิชาการ ยอมรับว่าพระองค์คือกษัตริย์พม่าพระองค์แรกที่สร้างความปึกแผ่นแก่พม่า ทรงรวบรวมแว่นแคว้นต่าง ๆ ขึ้นเป็นหนึ่งเดียว อีกทั้งยังทรงสถาปนาพระพุทธศาสนาให้สถิตย์อยู่ในพม่าตราบจนทุกวันนี้ด้วย
ครองราชย์และพระราชกรณียกิจในทางพุทธศาสนา

พระเจ้าอโนรธาขึ้นครองราชย์ในปี พ.ศ. 1587  (ค.ศ. 1044) ช่วงเวลาที่พระองค์ขึ้นครองราชย์นั้น อาณาบริเวณของพุกามกินพื้นที่เพียงแถบเมืองพุกามและประเทศพม่า (ในปัจจุบัน) ตอนกลางเท่านั้น ต่อมาพระองค์ได้ทำให้อาณาจักรแข็งแกร่งมั่นคงโดยรวมเอาเมืองประเทศราชต่าง ๆ เข้าด้วยกัน และเพื่อให้อาณาจักรพุกามรวมตัวกันได้อย่างมั่นคงในเบื้องแรก พระองค์จึงเริ่มดำเนินการให้มีเศรษฐกิจแบบพึ่งตนเอง มีการกั้นเหมืองฝายตามคูคลองในพื้นที่เจาะแซอย่างเป็นระบบ ในพื้นที่นั้นได้มีการขุดอ่างเก็บน้ำขนาดใหญ่ขึ้น 7 แห่งโดยอาศัยน้ำจากแม่น้ำปางลองและแม่น้ำซอจี แล้วตั้งหมู่บ้านขึ้น 11 แห่ง ในหนังสือแบบเรียนทางประวัติศาสตร์ของพม่าทุกวันนี้ ระบุว่าพระเกียรติยศของพระองค์ระบือไกลไปจนถึงอาณาจักรล้านนาและอยุธยา
ในทางสงครามทรงชนะศึกกับยะไข่และสะเทิม จึงสามารถดำเนินการปกครองอย่างเป็นระบบ และสร้างเอกภาพโดยรวมให้กับพม่า
พระเจ้าอโนรธาเมื่อทรงครองราชย์แล้ว ไม่โปรดที่ชาวพม่าขณะนั้นนับถือความเชื่อพื้นเมือง เช่น ผี หรือ นะ และนักบวชอะยี เป็นต้น จึงทรงสถาปนาพระพุทธศาสนาให้สถิตย์อยู่ในอาณาจักรพม่า ซึ่งในขณะนั้น มีพระรูปหนึ่ง ชื่อ พระชินอรหันต์ กำลังจารึกแสวงบุญจากเมืองสะเทิมมายังพุกาม พระเจ้าอโนรธาได้แสดงความนอบนบต่อพระชินอรหันต์ พระองค์ก็ทรงมีศรัทธาเป็นอย่างยิ่ง จึงทรงขอร้องให้พระชินอรหันต์เผยแผ่พระศาสนาในพุกาม และด้วยความช่วยเหลือของพระชินอรหันต์ พระเจ้าอโนรธาจึงสามารถกำจัดความเชื่อดั้งเดิมลงได้ พวกอะยีถูกจับสึกแล้วให้คนเหล่านั้นรับใช้ในงานอันควรแก่อาณาจักรต่อไป ด้วยเหตุนี้ความเชื่อถือแบบอะยีจึงค่อย ๆ หมดไปจากพุกาม ซึ่งต่อมาพระชินอรหันต์เป็นผู้ที่พระเจ้าอโนรธาให้ความเคารพอย่างมาก และเป็นผู้ที่กล้าแสดงความคิดคัดค้านการบริหารปกครองบ้านเมืองของพระองค์ด้วย
นอกจากนี้เมื่อครั้งพระองค์ยกทัพไปตีเมืองสะเทิม ได้ทรงอัญเชิญพระไตรปิฎกและพระเถระผู้เชี่ยวชาญในพระคำภีร์มายังพุกาม พระเถระชาวมอญซึ่งชำนาญในคำภีร์ได้ช่วยพระชินอรหันต์เป็นอย่างมากเพื่อให้พุทธศาสนาเป็นที่แพร่หลาย และทรงสร้างก่อเจดีย์มากมายหลายองค์ในทุกที่ที่พระองค์เสด็จไปถึงไม่เฉพาะแค่พุกาม ซึ่งเจดีย์องค์ที่มีชื่อที่สุดที่พระองค์ทรงสร้างคือ เจดีย์ชเวซีโกน
และพระองค์ยังส่งเสริมให้มีการเล่าเรียนพระไตรปิฏกในวัดต่าง ๆ และเชื่อว่าพระองค์เป็นผู้ทำการลบจุลศักราชเมื่อพุทธศักราชล่วงแล้วได้ 1172 ปี เมื่อพระองค์ขึ้นครองราชย์
ในการรับรู้ของคนยุคปัจจุบัน

ในการรับรู้ของชาวไทยจะรู้จัก พระเจ้าอโนรธาในแง่ของการเป็นกษัตริย์ที่ทรงนำพระพุทธศาสนาเข้ามาในพม่าเป็นพระองค์แรก ซึ่งคนไทยจะรู้จักพระองค์ในพระนามว่า พระเจ้าอนุรุทธ' หรือ พระเจ้าอนิรุทธ
พระเจ้าอโนรธามังช่อสวรรคตในปี พ.ศ. 1620 ตามพงศาวดารพม่าระบุว่า พระองค์สวรรคตด้วยอุบัติเหตุระหว่างออกล่าสัตว์ เนื่องจากถูกกระบือเผือกขวิด
ปัจจุบัน ทางพม่ายกย่องพระเจ้าอโนรธามังช่อ เป็น 1 ใน 3 กษัตริย์ผู้ยิ่งใหญ่แห่งพม่า ซึ่งประกอบด้วย พระองค์, พระเจ้าบุเรงนอง แห่งราชวงศ์ตองอู และ พระเจ้าอลองพญา แห่งราชวงศ์อลองพญา และมีการอ้างอิงถึงพระองค์ในภาพยนตร์สัญชาติพม่า ในปี พ.ศ. 2548 ซึ่งเป็นภาพยนตร์เกี่ยวกับวีรกรรมของพระเจ้าจานสิตา ในชื่อเรื่อง "Kyansit Min"
เจดีย์ชเวซีโกนในปัจจุบัน
องค์การอุตุนิยมวิทยาโลก

| --- | --- |
ตราสัญลักษณ์
สำนักงานใหญ่ ณ เจนีวา
ชื่อย่อ: ดับเบิลยูเอ็มโอ (WMO)
ก่อตั้ง: 23 มีนาคม 1950; 74 ปีก่อน (1950-03-23)
ประเภท: ทบวงการชำนาญพิเศษของสหประชาชาติ
สถานะตามกฎหมาย: ดำเนินการอยู่
สํานักงานใหญ่: เจนีวา ประเทศสวิตเซอร์แลนด์
ประธาน:  Abdulla Al Mandous (ตั้งแต่ 2023) 
เลขาธิการ:  Celeste Saulo (ตั้งแต่ 2024)
องค์กรปกครอง: คณะมนตรีเศรษฐกิจและสังคมแห่งสหประชาชาติ
เว็บไซต์: wmo.int
องค์การอุตุนิยมวิทยาโลก (อังกฤษ: World Meteorological Organization; ย่อ WMO) เป็นองค์การระหว่างรัฐบาลซึ่งมีรัฐและดินแดนสมาชิกจำนวนหนึ่งร้อยเก้าสิบเอ็ดราย จัดตั้งขึ้นเป็นทบวงการชำนัญพิเศษขององค์การสหประชาชาติเมื่อ ค.ศ. 1950 สืบต่อจากองค์การอุตุนิยมวิทยาระหว่างประเทศ (International Meteorological Organization) ที่จัดตั้งเมื่อ ค.ศ. 1873 มีหน้าที่ด้านอุตุนิยมวิทยา อุทกวิทยาเชิงปฏิบัติการ และภูมิศาสตร์กายภาพแขนงที่เกี่ยวข้อง มีสำนักงานใหญ่อยู่ ณ กรุงเจนีวา ประเทศสวิตเซอร์แลนด์ และเป็นสมาชิกกลุ่มพัฒนาสหประชาชาติ (United Nations Development Group) ด้วย
คณะกรรมการไต้ฝุ่น

| --- | --- |
ESCAP/WMO Typhoon Committee
ภาพรวมหน่วยงาน
ก่อตั้ง: พ.ศ. 2511
หน่วยงานก่อนหน้า: คณะผู้เชี่ยวชาญไต้ฝุ่น
สำนักงานใหญ่: เลขที่ 5 ถนนโอตูบรู เกาะโคโลอาน  มาเก๊า ประเทศจีน
ฝ่ายบริหารหน่วยงาน: หยู จีซิน, เลขาธิการ
เว็บไซต์: เว็บไซต์อย่างเป็นทางการ
คณะกรรมการไต้ฝุ่นของคณะกรรมการเศรษฐกิจและสังคมแห่งเอเชียและแปซิฟิก/องค์การอุตุนิยมวิทยาโลก (อังกฤษ: ESCAP/WMO Typhoon Committee) เป็นคณะกรรมการที่จัดตั้งขึ้นโดยรัฐบาลของประเทศที่เป็นสมาชิกคณะกรรมการเศรษฐกิจและสังคมแห่งเอเชียและแปซิฟิก ซึ่งได้รับผลกระทบจากพายุไต้ฝุ่น ร่วมกับองค์การอุตุนิยมวิทยาโลก โดยเพื่อสนับสนุนและประสานงานเพื่อลดความเสียหายจากพายุไต้ฝุ่นในภูมิภาคเอเชียแปซิฟิก
มีการประชุมเฉพาะกิจขึ้นเมื่อเดือนมีนาคม พ.ศ. 2511 เพื่อดำเนินร่างข้อบังคับคณะกรรมการไต้ฝุ่นที่กรุงเทพมหานคร และมีผู้แทนรัฐบาลจากประเทศไทย ประเทศฟิลิปปินส์ ประเทศเวียดนามใต้ และฮ่องกงเข้าร่วม รวมถึงมีผู้แทนจากสหรัฐและสหภาพโซเวียตเข้าร่วมในฐานะผู้สังเกตการณ์ ซึ่งนำไปสู่การจัดประชุมปฐมฤกษ์ของคณะกรรมการไต้ฝุ่นในเดือนธันวาคมปีเดียวกันในที่สุด
พันธกิจของคณะกรรมการไต้ฝุ่นคือ เพื่อบูรณาการและยกระดับภูมิภาค (ด้านอุตุนิยมวิทยา อุทกวิทยา และการป้องกันและการเตรียมพร้อมรับภัยพิบัติ) ของกิจกรรมของสมาชิกภายใต้ขอบข่ายงานในระบบสากล เพื่อลดการสูญเสียชีวิต และย่อผลกระทบทางสังคม เศรษฐกิจ และสภาพแวดล้อมจากภัยพิบัติอันเกี่ยวเนื่องจากพายุไต้ฝุ่น ส่วนวิสัยทัศน์ของคณะกรรมการไต้ฝุ่นคือ คณะกรรมการไต้ฝุ่น (TC) ของคณะกรรมการเศรษฐกิจและสังคมแห่งเอเชียและแปซิฟิก/องค์การอุตุนิยมวิทยาโลก เป็นหน่วยงานระหว่างรัฐบาลที่ดีที่สุดในโลก เป็นองค์การระดับภูมิภาคเพื่อปรับปรุงคุณภาพชีวิตประชากรของรัฐสมาชิก ผ่านความร่วมมือแบบบูรณาการเพื่อลดผลกระทบและความเสี่ยงจากภัยพิบัติอันเกี่ยวเนื่องจากพายุไต้ฝุ่น
แหล่งข้อมูลอื่น

เว็บไซต์อย่างเป็นทางการ
แม่เลี้ยง

| แม่เลี้ยง |
| --- | --- |
แนว: ดรามา ระทึกขวัญ
บทประพันธ์: มายากาเหว่า โดย ณรัญชน์
บทละครโทรทัศน์: เอกลิขิต
กำกับโดย: บรรจง สินธนมงคลกุล
แสดงนำ: สิเรียม ภักดีดำรงฤทธิ์ อิษยา ฮอสุวรรณ กองทัพ พีค ลลินา ชูเอ็ทท์ ธารา ทิพา
ดนตรีแก่นเรื่องเปิด: ไม่ต้องรักฉันเหมือนเขาคนนั้น - เสาวลักษณ์ ลีละบุตร
ดนตรีแก่นเรื่องปิด: ข้างเธอ (By Yourside) - กองทัพ พีค
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 19 ตอน
การผลิต
ผู้จัดละคร: ณัฏฐนันท์ ฉวีวงษ์
ความยาวตอน: 75 นาที
บริษัทผู้ผลิต: ทีวีซีน
ออกอากาศ
สถานีโทรทัศน์: ช่อง 3
ออกอากาศ: 20 มกราคม 2568 (2568-01-20) – 24 มีนาคม 2568 (2568-03-24)
ละครเรื่องถัดไป: เมื่อตะวันลับฟ้าก็จะเป็นเวลาของดวงดาว
เรต: ​
แม่เลี้ยง (อังกฤษ: Stepmother) เป็นละครโทรทัศน์ไทยแนว ดรามา ระทึกขวัญ ปี 2568 จากการกำกับของบรรจง สินธนมงคลกุล นำแสดงโดยสิเรียม ภักดีดำรงฤทธิ์, อิษยา ฮอสุวรรณ, กองทัพ พีค, ลลินา ชูเอ็ทท์ และธารา ทิพา ออกอากาศทางช่อง 3 ทุกวันจันทร์และอังคาร เวลา 20.30 น. ออกอากาศตอนแรกเมื่อวันที่ 20 มกราคม พ.ศ. 2568
นักแสดง

| นักแสดงหลัก> ตัวละคร | นักแสดงหลัก> นักแสดง | นักแสดงหลัก> ข้อมูลตัวละคร |
| --- | --- | --- |
| พลอยแสง | สิเรียม ภักดีดำรงฤทธิ์ | คุณหนูตกยากที่ครอบครัวล้มละลาย ภรรยาของอารัญ คู่รักคู่แค้นของปณาลี และแม่เลี้ยงของดารินกานต์ เป็นผู้ดูแลมรดกตามพินัยกรรมของอารัญ ทำให้ดารินกานต์หาทางกำจัดเพื่อทวงสมบัติคืน |
| พฤทธิ์ | กองทัพ พีค | ลูกชายของมารตี ครูสอนพิเศษที่สอนมิรินและดารินกานต์ แอบชอบมิรินโดยที่มิรินและดารินกานต์ไม่รู้ |
| มิริน (เมี่ยง) | อิษยา ฮอสุวรรณ | เด็กสาวที่พลอยแสงรับมาเลี้ยง เป็นคู่ปรับของดารินกานต์ แอบรักพฤทธิ์ หนุ่มข้างบ้าน |
| ดารินกานต์ กิจจาภินันท์ (ดาว) | ลลินา ชูเอ็ทท์ | ลูกสาวของอารัญที่เกิดจากกันตา ลูกเลี้ยงของพลอยแสง แต่เกลียดชังพลอยแสง แถมยังเกลียดขี้หน้า มิริน ที่แอบมีใจให้กับ พฤทธิ์ |
| ภูวินทร์ เกียรติธารทอง | ธารา ทิพา | ญาติห่าง ๆ ที่ถูกปณาลีรับมาเลี้ยง เป็นคนทะเยอทะยาน ผู้หญิงที่เข้ามาในชีวิตของเขาถูกใช้เป็นเครื่องมือเพื่อเป็นบันไดสู่ความสำเร็จรวมถึง พลอยแสง และดารินกานต์ มีความแค้นกับปณาลีที่รอวันจัดการเพราะถูกปณาลีเลี้ยงดูแบบเข้มงวด |
| ปณาลี เกียรติธารทอง | ลภัสรดา ช่วยเกื้อ | อดีตเพื่อนสมัยเรียนและเป็นคู่แค้นกับพลอยแสง เพราะถูกพลอยแสงแย่งคนรักที่กำลังจะแต่งงานด้วยคืออารัญ |
| ณิชมน | ภัสธรากรณ์ บุษราคัมวดี |  |
| โมนา | นาตาชา จุลานนท์​ |  |
| ฉวี | พิศมัย วิไลศักดิ์ |  |
| จอมขวัญ | ตฤณญา มอร์สัน​ | ภรรยาที่มีลูกติดกับภูวินทร์ |
| ตัวละคร | นักแสดงรับเชิญ | ข้อมูลตัวละคร |
| อารัญ กิจจาภินันท์ | เพ็ญเพ็ชร เพ็ญกุล | นักธุรกิจหนุ่ม สามีของพลอยแสง และพ่อของดารินกานต์ |
| มารตี | สุปราณี เจริญผล | เพื่อนบ้านที่มีบ้านอยู่ติดกับบ้านของพลอยแสง และแม่ของพฤทธิ์ ทำหน้าที่เป็นครูสอนพิเศษให้กับมิรินและดารินกานต์ในวัยเด็ก |
| บอมบ์ | ชัชวาล เพชรวิศิษฐ์ |  |
| เวธัส | นัฐนิช ประดิษฐาน |  |
| ดารินกานต์ (วัยเด็ก) | ด.ญ. แค็ทเทอร์รีน จันทรวิสูตร |  |
| ภูวินทร์ (วัยเด็ก) | ด.ช. อินท์สวัสดิ์ แก้วดวงศรี |  |
| พฤทธิ์ (วัยเด็ก) | ด.ช. ศุภกร กันทนิตย์ |  |
| มิริน (วัยเด็ก) | ด.ญ. อชิรญาณ์ ภารกรณ์ |  |
| ดนัย | ฉัตรวัต รัตนวงศ์ |  |
| กันตา | วาสนา พูนผล​ | ภรรยาเก่าของอารัญ แม่แท้ๆของดารินกานต์ รักมรดกของลูกมากกว่าลูกตัวเอง จิตใจโหดเหี้ยมอำมหิต |
สมยศ พุ่มพันธุ์ม่วง

| พลตำรวจเอกสมยศ พุ่มพันธุ์ม่วงม> ป.ช., ม.ว.ม. |
| --- | --- |
สมยศ ในปี พ.ศ. 2562

นายกสมาคมกีฬาฟุตบอลแห่งประเทศไทย
ดำรงตำแหน่ง 17 กุมภาพันธ์ พ.ศ. 2559 – 8 กุมภาพันธ์ พ.ศ. 2567
ก่อนหน้า: วรวีร์ มะกูดี
ถัดไป: นวลพรรณ ล่ำซำ
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 14 มีนาคม พ.ศ. 2561
ผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2557 – 30 กันยายน พ.ศ. 2558
ก่อนหน้า: พลตำรวจเอก วัชรพล ประสารราชกิจ   (รักษาราชการแทน)
ถัดไป: พลตำรวจเอก จักรทิพย์ ชัยจินดา
 
ข้อมูลส่วนบุคคล
เกิด: 27 ธันวาคม พ.ศ. 2497 (70 ปี) อำเภอท่าเรือ จังหวัดพระนครศรีอยุธยา
ศาสนา: พุทธ
คู่สมรส: พจมาน พุ่มพันธุ์ม่วง
บุตร: พ.ต.ต. รชต พุ่มพันธุ์ม่วง ชมกมล พุ่มพันธุ์ม่วง
ยศที่ได้รับการแต่งตั้ง
รับใช้: สำนักงานตำรวจแห่งชาติ
ประจำการ: พ.ศ. 2518–2558
ยศ:  พลตำรวจเอก

พลตำรวจเอก ดร.สมยศ พุ่มพันธุ์ม่วง (เกิด 27 ธันวาคม พ.ศ. 2497) เป็น นักการเมือง และตำรวจชาวไทย   ดำรงตำแหน่งประธานกรรมการ บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน), อดีตนายกสมาคมกีฬาฟุตบอลแห่งประเทศไทย ในพระบรมราชูปถัมภ์ คนที่ 17, อดีตสมาชิกสภานิติบัญญัติแห่งชาติ อดีตผู้บัญชาการตำรวจแห่งชาติ คนที่ 10 ของประเทศไทย และเป็นผู้บัญชาการตำรวจแห่งชาติคนแรกที่จบการศึกษาระดับปริญญาเอก, อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ, อดีตสมาชิกคณะรักษาความสงบแห่งชาติ อดีตที่ปรึกษาศูนย์รักษาความสงบในรัฐบาลยิ่งลักษณ์ ชินวัตร, อดีตราชองครักษ์พิเศษ
ประวัติ

พลตำรวจเอก สมยศ พุ่มพันธุ์ม่วง มีชื่อเล่นชื่อ อ๊อด เกิดเมื่อวันที่ 27 ธันวาคม พ.ศ. 2497 ที่อำเภอท่าเรือ จังหวัดพระนครศรีอยุธยา เป็นบุตรของนายสาน และนางสมบัติ พุ่มพันธุ์ม่วง จบการศึกษาระดับมัธยมศึกษาตอนต้นที่ โรงเรียนท่าเรือ "นิตยานุกูล" จังหวัดพระนครศรีอยุธยา ระดับมัธยมศึกษาตอนปลาย (ม.ศ.4) เข้าเรียนที่โรงเรียนพรตพิทยพยัต เข้าศึกษาต่อในโรงเรียนเตรียมทหาร รุ่น 15 (ตท.15) ก่อนจะเข้าศึกษาต่อที่ โรงเรียนนายร้อยตำรวจ รุ่น 31 (นรต.31) จบปริญญาตรีสาขา นิติศาสตร์บัณฑิต มหาวิทยาลัยรามคำแหง จบปริญญาโท รัฐศาสตร์การเมือง มหาวิทยาลัยปูนา จากอินเดีย จบปริญาเอกปรัชญาดุษฎีบัณฑิต สาขาการบริหารงานยุติธรรมและสังคม มหาวิทยาลัยราชภัฏสวนดุสิต เขามีน้องชาย 1 คน ชื่อ พลตำรวจตรี ภูมินทร์ พุ่มพันธุ์ม่วง รองผู้บัญชาการตำรวจสอบสวนกลาง กองบัญชาการตำรวจสอบสวนกลาง
พลตำรวจเอก ดร.สมยศ พุ่มพันธุ์ม่วง เป็นอดีตนายตำรวจติดตาม มนตรี พงษ์พานิช ซึ่งต่อมาได้แนะนำให้เขารู้จักกับ เนวิน ชิดชอบ จนได้รับการสนับสนุนทางการเมือง เขายังเป็นลูกน้อง พล.ต.อ.พัชรวาท วงษ์สุวรรณ และเพื่อนร่วมงาน พล.ต.อ.เพรียวพันธ์ ดามาพงศ์ เขายังมีความสัมพันธ์อันดีกับ นิพนธ์ พร้อมพันธุ์ และ วิชัย ศรีวัฒนประภา
ชีวิตครอบครัว สมรสกับ พจมาน พุ่มพันธุ์ม่วง อดีตนายกสมาคมแม่บ้านตำรวจ มีบุตรด้วยกัน 2 คน ได้แก่ นางสาว ชมกมล พุ่มพันธุ์ม่วง ประธานเจ้าหน้าที่บริหาร บริษัท ดับบลิวพี เอ็นเนอร์ยี่ จำกัด (มหาชน) และ พันตำรวจตรี รชต พุ่มพันธุ์ม่วง สารวัตรปฎิบัติงานกองอำนวยการรักษาความมั่นคงภายในราชอาณาจักร สำนักงานกำลังพล
ราชการตำรวจ

พลตำรวจเอก สมยศ พุ่มพันธุ์ม่วง รับราชการตำรวจครั้งแรก ในตำแหน่ง รองสารวัตรสอบสวน สถานีตำรวจนครบาลพระโขนง และได้ดำรงตำแหน่งสำคัญ ๆ ในกรมตำรวจดังต่อไปนี้
16 ธันวาคม พ.ศ. 2532 - รองผู้กำกับการ (ทำหน้าที่นายตำรวจปฏิบัติราชการพิเศษ กองอำนวยการรักษาความมั่นคงภายใน) สำนักงานกำลังพล
1 มีนาคม พ.ศ. 2538 - ผู้กำกับการกองวิชาการ
25 ตุลาคม พ.ศ. 2539 - รองผู้บังคับการชุดตรวจงานอำนวยการ ส่วนตรวจราชการ 1 สำนักงานจเรตำรวจ
16 ธันวาคม พ.ศ. 2540 - รองผู้บังคับการ กองบังคับการอำนวยการ สำนักงานตรวจคนเข้าเมือง
1 พฤษภาคม พ.ศ. 2542 - รองผู้บังคับการกองตรวจคนเข้าเมือง 1
14 ตุลาคม พ.ศ. 2542 - ผู้บังคับการประจำสำนักงานตำรวจแห่งชาติ
1 ตุลาคม พ.ศ. 2544 - ผู้บังคับการ กองแผนงาน 2
11 พฤศจิกายน พ.ศ. 2545 - ผู้ช่วยผู้บัญชาการสำนักงานแผนงานและงบประมาณ
1 ตุลาคม พ.ศ. 2546 - ผู้ช่วยผู้บัญชาการสำนักงานตรวจคนเข้าเมือง
1 ตุลาคม พ.ศ. 2547 - รองจเรตำรวจแห่งชาติ
1 ตุลาคม พ.ศ. 2549 - ผู้บัญชาการประจำสำนักงานผู้บัญชาการตำรวจแห่งชาติ (ทำหน้าที่ประสานงานสำนักนายกรัฐมนตรีและกระทรวงมหาดไทย)
30 พฤศจิกายน พ.ศ. 2549 - ผู้บัญชาการประจำสำนักงานผู้บัญชาการตำรวจแห่งชาติ (ทำหน้าที่ผู้เชี่ยวชาญด้านสืบสวน)
7 กุมภาพันธ์ พ.ศ. 2551 - จเรตำรวจแห่งชาติ (สบ 8)
31 พฤษภาคม พ.ศ. 2551 - ผู้บัญชาการตำรวจสอบสวนกลาง
1 ตุลาคม พ.ศ. 2552 - ผู้ช่วยผู้บัญชาการตำรวจแห่งชาติ
1 ตุลาคม พ.ศ. 2553 - รองผู้บัญชาการตำรวจแห่งชาติ
1 ตุลาคม พ.ศ. 2557 - ผู้บัญชาการตำรวจแห่งชาติ
ในส่วนของภาคสังคม เป็นอดีตกรรมการองค์กรสวนสัตว์ ดำรงตำแหน่งนายกสมาคมศิษย์เก่าโรงเรียนท่าเรือ นิตยานุกูล
ราชการตำรวจ > คดีพันธมิตรฯ

พลตำรวจเอกสมยศ ปฏิบัติหน้าที่หัวหน้าพนักงานสอบสวนคดีพันธมิตรประชาชนเพื่อประชาธิปไตยบุกท่าอากาศยานสุวรรณภูมิ ต่อมาได้ยื่นขอลาออกจากการเป็นหัวหน้าพนักงานสอบสวนตั้งแต่วันที่ 14 กุมภาพันธ์ พ.ศ. 2554
ราชการตำรวจ > ชายชุดดำ

วันที่ 11 กันยายน 2557 เขานำแถลงข่าวตำรวจจับกุมกลุ่มคนชุดดำที่ก่อเหตุใช้อาวุธสงครามระหว่างการชุมนุมทางการเมืองในวันที่ 10 เมษายน 2553 จำนวน 5 คน และมีส่วนเกี่ยวข้องกับการเสียชีวิตของพลเอก ร่มเกล้า ธุวธรรม ผู้ต้องหารับสารภาพ และว่ายังมีผู้ต้องหาหลบหนีอีก 2 คน พลตำรวจเอกสมยศว่า "ตั้งแต่เกิดเหตุการณ์มีคำถามจากสังคมมาโดยตลอดว่าชายชุดดำมีจริงหรือไม่ วันนี้ก็ชัดเจนแล้วว่ามีจริง" ต่อมา วันที่ 14 ตุลาคม 2557 ผู้ต้องหา 5 คนกลับคำรับสารภาพ ระบุว่าถูกเจ้าหน้าที่ทำร้ายร่างกายอย่างต่อเนื่อง และทนต่อการถูกทำร้ายร่างกายไม่ไหวจึงยอมรับสารภาพ
ราชการตำรวจ > ผู้บัญชาการตำรวจแห่งชาติ

วันที่ 20 สิงหาคม พ.ศ. 2557 ที่กองบัญชาการกองทัพบก คณะกรรมการนโยบายตำรวจแห่งชาติ (ก.ต.ช.) ได้ประชุมเพื่อแต่งตั้งผู้บัญชาการตำรวจแห่งชาติ ซึ่ง พล.ต.อ.ดร.วัชรพล ประสารราชกิจ รักษาราชการแทนผู้บัญชาการตำรวจแห่งชาติ ได้เสนอชื่อ พล.ต.อ.สมยศ เพียงคนเดียวซึ่งคณะกรรมการ ก.ต.ช. ก็ลงมติเลือก พล.ต.อ.สมยศ เป็นผู้บัญชาการตำรวจแห่งชาติ นับเป็นผู้บัญชาการตำรวจแห่งชาติ คนที่ 10 ของประเทศไทย
วันที่ 15 กันยายน พ.ศ. 2557 พลตำรวจเอกสมยศได้รับการแต่งตั้งเป็นสมาชิกคณะรักษาความสงบแห่งชาติ ตามประกาศคณะรักษาความสงบแห่งชาติที่ 122/2557
วันที่ 17 กันยายน พ.ศ. 2557 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ แต่งตั้งพลตำรวจเอกสมยศเป็นผู้บัญชาการตำรวจแห่งชาติคนใหม่ โดยเริ่มดำรงตำแหน่งตั้งแต่วันที่ 1 ตุลาคม พ.ศ. 2557 ถึง 30 กันยายน พ.ศ. 2558 เป็นผู้บัญชาการตำรวจแห่งชาติคนแรกที่จบการศึกษาปริญญาเอก
ในปี พ.ศ. 2561 เขากล่าวตอนหนึ่งว่า อาชีพตำรวจนี่ถือว่าเป็นไซด์ไลน์ อาชีพหลัก ๆ ผมคือทำธุรกิจหรือเป็นนักลงทุนในหุ้น และได้คบหาเป็นเพื่อนกับ กำพล วิริยะเทพสุกรณ์ ผู้กระทำผิดกฎหมายค้ามนุษย์ โดยเคยยืมเงินกว่า 300 ล้านบาท
นายกสมาคมกีฬาฟุตบอลแห่งประเทศไทยฯ

เมื่อวันที่ 11 กุมภาพันธ์ พ.ศ. 2559 ได้มีการเลือกตั้งนายกสมาคมกีฬาฟุตบอลแห่งประเทศไทย ในพระบรมราชูปถัมภ์ คนที่ 17 ปรากฏว่า พลตำรวจเอกสมยศ ซึ่งมีเนวิน ชิดชอบ ประธานสโมสรฟุตบอลบุรีรัมย์ ยูไนเต็ด ให้การสนับสนุน ได้รับเลือกให้ดำรงตำแหน่งนายกสมาคมกีฬาฟุตบอลแห่งประเทศไทย ด้วยคะแนนทั้งสิ้น 62 เสียง จากทั้งหมด 72 เสียง เอาชนะชาญวิทย์ ผลชีวิน คู่แข่งคนสำคัญที่ได้เพียง 4 เสียง
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เหรียญจักรมาลา (ร.จ.ม.)
ซิลเวสเตอร์ จูเนียร์

| ซิลเวสเตอร์ จูเนียร์ |
| --- | --- |
ตัวละครใน ลูนี่ตูนส์
ปรากฏครั้งแรก: Pop 'im Pop! (28 ตุลาคม 1950; 74 ปีก่อน (1950-10-28))
สร้างโดย: โรเบิร์ต แมคคิมสัน
ให้เสียงโดย: เมล แบล็งค์ (1950–1989)  บ็อบ เบอร์เกน (1991, 1998–ปัจจุบัน)  ริค เฮอร์เบิร์ต (1995, 2012)  โจ อลาสกี้ (2001–2004)
ข้อมูลตัวละครในเรื่อง
เผ่าพันธุ์: แมว
เพศ: ชาย
ครอบครัว: ซิลเวสเตอร์ (พ่อ)
ญาติ: ทอม พุซซี่แคท (ลุง)   ซิลธ์ เวสเตอร์ (ลูกหลาน)
ซิลเวสเตอร์ เจ. พุซซี่แคท จูเนียร์ หรือที่รู้จักกันในชื่อ ซิลเวสเตอร์ จูเนียร์ เป็นตัวละครการ์ตูนแอนิเมชันในซีรีส์ ลูนี่ตูนส์ และ Merrie Melodies ของค่าย วอร์เนอร์บราเธอส์ โดยตัวละครนี้ถูกสร้างขึ้นโดย โรเบิร์ต แมคคิมสัน
การปรากฏตัว

ซิลเวสเตอร์ จูเนียร์ ปรากฏตัวในแอนิเมชันขนาดสั้นดังต่อไปนี้:
Pop 'im Pop! (1950)
Who's Kitten Who? (1952)
Cats a-Weigh (1953)
Too Hop to Handle (1956)
The Slap-Hoppy Mouse (1956)
Mouse-Taken Identity (1957)
Cat's Paw (1959) (ไม่มี ฮิปปี้ ฮอปเปอร์)
Tweet Dreams (1959) (ไม่มี ฮิปปี้ ฮอปเปอร์) (หมายเหตุ: ปรากฏเป็นฉากย้อนความในการ์ตูนทวีตตี้และซิลเวสเตอร์)
Goldimouse and the Three Cats (1960) (ไม่มี ฮิปปี้ ฮอปเปอร์) (หมายเหตุ: เป็นแอนิเมชันสั้นเรื่องเดียวที่กำกับโดย ฟริซ เฟรเลง ซึ่งมีซิลเวสเตอร์ จูเนียร์ ปรากฏตัวและเป็นการ์ตูนเรื่องเดียวที่แม่ของเขาปรากฏตัว)
Birds of a Father (1961) (ไม่มี ฮิปปี้ ฮอปเปอร์)
Fish and Slips (1962) (ไม่มี ฮิปปี้ ฮอปเปอร์)
Claws in the Lease (1963) (ไม่มี ฮิปปี้ ฮอปเปอร์)
Freudy Cat (1964)
การปรากฏตัวในภายหลัง

หลังจากการ์ตูนสั้นชุด ลูนี่ตูนส์ ดั้งเดิม ซิลเวสเตอร์ จูเนียร์ ก็ปรากฏตัวอย่างไม่สม่ำเสมอในช่วงปีต่อมา ในซีรีส์แอนิเมชัน The Sylvester & Tweety Mysteries ของทศวรรษ 1990 ซิลเวสเตอร์มีฉากย้อนความถึงวัยเด็กของเขาในตอน "A Mynah Problem"; ในฉากย้อนความนั้น ซิลเวสเตอร์วัยเด็กมีลักษณะเหมือนกับซิลเวสเตอร์ จูเนียร์ และพ่อของซิลเวสเตอร์มีลักษณะเหมือนกับซิลเวสเตอร์ในตอนโต
เขายังปรากฏตัวในหนึ่งในแอนิเมชันสั้นชุด "Mysterious Phenomenon of the Unexplained" ของ ดีวีดี รวม Stranger Than Fiction ของ ลูนี่ตูนส์ ขณะออกไปตั้งแคมป์กับพ่อของเขา ซึ่งถูกรบกวนโดย บิ๊กฟุต
เขายังปรากฏตัวเป็นบอสในโลกที่สามของวิดีโอเกม The Bugs Bunny Birthday Blowout โดยขี่สเก็ตบอร์ดของเขา
พระราชพิธีสมมงคล
พระราชพิธีสมมงคลพระชนมายุเท่าพระบาทสมเด็จพระพุทธยอดฟ้าจุฬาโลกมหาราช พ.ศ. 2568

พระราชพิธีสมมงคลพระชนมายุเท่าพระบาทสมเด็จพระพุทธยอดฟ้าจุฬาโลกมหาราช พ.ศ. 2568 (อังกฤษ: The Auspicious Occasion of His Majesty King Vajiralongkorn Attaining the Same Age as His Majesty King Buddha Yodfa Chulalok the Great (Rama I)) เป็นชื่องานเฉลิมพระเกียรติที่ประกอบด้วยพระราชพิธีสมมงคล รัฐพิธี กิจกรรม และโครงการเฉลิมพระเกียรติ ในโอกาสที่พระบาทสมเด็จพระวชิรเกล้าเจ้าอยู่หัว ทรงเจริญพระชนมายุครบ 26,469 วัน เป็นวาระสมมงคลเท่าพระชนมายุของพระบาทสมเด็จพระพุทธยอดฟ้าจุฬาโลกมหาราช พระมหากษัตริย์พระองค์แรกของราชวงศ์จักรี ในวันที่ 14 มกราคม พ.ศ. 2568 โดยเป็นพระราชพิธีสมมงคลครั้งแรกในรัชกาลที่ 10 และเป็นพระราชพิธีสมมงคลที่จัดขึ้นครั้งแรกในรอบ 25 ปี หลังจากครั้งหลังสุดจัดขึ้นเมื่อปี พ.ศ. 2543 ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมายุสมมงคลเท่าพระชนมายุของรัชกาลที่ 1 เช่นกัน
โดยรัฐพิธีที่รัฐบาลจัดขึ้นในวาระดังกล่าว ประกอบด้วย พิธีทําบุญตักบาตรและเจริญพระพุทธมนต์ และพิธีมหามงคลของทั้ง 5 ศาสนา และกิจกรรมเฉลิมพระเกียรติ ดังนี้
พิธีสืบพระชะตาหลวงตามประเพณีของชาวล้านนา ในวันที่ 13–20 มกราคม พ.ศ. 2568 ณ สวนสราญรมย์ และวัดพระเชตุพนวิมลมังคลารามราชวรมหาวิหาร
การบูรณปฏิสังขรณ์วัดสังกัสรัตนคีรี จังหวัดอุทัยธานี
การจัดแสดงโขนเรื่องรามเกียรติ์ ในวันที่ 14 มกราคม พ.ศ. 2568 ณ ลานปฐมบรมราชานุสรณ์
การจัดทําเหรียญกษาปณ์และเหรียญที่ระลึก
พิธีทางศาสนาถวายพระราชกุศล ณ วัดที่เป็นพระบรมราชานุสรณ์หรือเกี่ยวเนื่องกับรัชกาลที่ 1
พิธีเจริญพระพุทธมนต์และเจริญจิตตภาวนาถวายพระราชกุศล
กิจกรรมปลูกต้นไม้มงคลที่หายาก ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันที่ 31 มกราคม พ.ศ. 2568
กิจกรรมบําเพ็ญสาธารณประโยชน์และสาธารณกุศลอื่น ๆ
รวมถึงมีการจัดสร้างพระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราชขึ้นในพื้นที่ของวัดพระเชตุพนวิมลมังคลารามราชวรมหาวิหาร